**ELŐTERJESZTÉS KÍSÉRŐ LAP**

**E-szám: 96/2015.**

**Tárgy: Döntés a „Közétkeztetési szolgáltatás nyújtása Nagykovácsi Nagyközség közigazgatási területén” tárgyban Nagykovácsi Nagyközség Önkormányzat által a Közbeszerzési Értesítőben 2015. 07.03. napján 11370/2015. iktatószámon megjelent hirdetménnyel megindított közbeszerzési eljárás eredményéről**

**Előterjesztő neve:** Kiszelné Mohos Katalin polgármester

**Előadó neve:** dr. Halmosi-Rokaj Odett

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2015. augusztus 19.**

**Jegyző**

***Az előterjesztés kiküldhető – nem küldhető ki.***

**Nagykovácsi, 2015. augusztus 19.**

 **Polgármester**

**Tisztelt Képviselő-testület!**

**Döntés előkészítő – indoklási rész**

**Előzmény:**

A Nagykovácsi Nagyközség Önkormányzat Képviselő-testülete 38/2015. (III. 13.) számú határozatával elfogadta a 2015. évi közbeszerzési tervét. Az étkezdei szolgáltatás tárgyú közbeszerzési eljárást a közbeszerzési tervnek megfelelően nyílt formában kell lefolytatni.

A közbeszerzési eljárás lefolytatására, valamint a közbeszerzési tanácsadói tevékenységre az Önkormányzat a dr. Sándor Ügyvédi Irodával kötött szerződést, amely cég kezdeményezésére 2015. július 3. napján a Közbeszerzési Értesítőben a hirdetmény megjelent.

**Tényállás:**

A közétkeztetési szolgáltatás ellátására meghirdetett közbeszerzési eljárás során az ajánlatok beérkezési határidejeként 2015. július 21. 10.00 óra volt megjelölve. A beérkezett nagyszámú tájékoztatás kérés miatt, és annak érdekében, hogy a lehetséges ajánlattevők megfelelő ajánlatot tudjanak tenni, az ajánlattételi határidő 2015. július 31. 10.00. órára módosult. A jelzett határidőig két ajánlattevő nyújtott be ajánlatot: az FH Gasztro Kft. és az ELAMEN Kereskedelmi és Vendéglátó Zrt. A műszaki tartalomban megadottak szerinti ajánlati ár:

**FH Gasztro Kft.ajánlati ár (nettó, HUF): 535.614,-HUF/nap**

**ELAMEN Zrt. ajánlati ár (nettó, HUF): 614.200,-HUF/nap**

A benyújtott ajánlatok érvényességének vizsgálata alapján hiánypótlás-felvilágosítás kérés elrendelése vált szükségessé.

Az Elamen Kereskedelmi és Vendéglátó Zrt. a hiánypótlási kötelezettségét az előírt határidőben teljesítette.

Az FH Gasztro Kft. a kiadott felvilágosítás kérésnek nem tett eleget.

A döntés-előkészítési javaslat és a bírálóbizottsági jegyzőkönyv az előterjesztés mellékletét képezi. Ezen dokumentumokban részletesen kifejtésre került a kért hiánypótlás és felvilágosítás kérés, valamint a bírálat.

A beérkezett ajánlatok eredetben (titoktartási nyilatkozat aláírását követően) megtekinthetőek a Településüzemeltetési, Beruházási és Pályázati Osztályon 2015. augusztus 24. napján 13 órától.

A Közbeszerzési Bírálóbizottság (KB) így egy ajánlatot javasol érvényesnek nyilvánítani: ELAMEN Zrt. ajánlattevő ajánlata.

**Döntési lehetőségek:**

Az értékelési szempont a legalacsonyabb összegű ellenszolgáltatás. A Közbeszerzési Bírálóbizottság egyhangúan azt javasolja, hogy az ajánlatkérő Nagykovácsi Nagyközség Önkormányzat a közbeszerzési eljárás nyertesének az ELAMEN Zrt.-t hirdesse ki. A Képviselő-testület a határozatáról nyílt ülésen, egyszerű többséggel, névszerinti szavazással dönt.

Nagykovácsi, 2015. augusztus 19.

 Kiszelné Mohos Katalin

 polgármester

**Határozati javaslat**

**Tárgy: Döntés a „Közétkeztetési szolgáltatás nyújtása Nagykovácsi Nagyközség közigazgatási területén” tárgyban Nagykovácsi Nagyközség Önkormányzat által a Közbeszerzési Értesítőben 2015. 07.03. napján 11370/2015. iktatószámon megjelent hirdetménnyel megindított közbeszerzési eljárás eredményéről**

Nagykovácsi Nagyközség Önkormányzatának Képviselő-testülete úgy dönt, hogy:

1. a „**Közétkeztetési szolgáltatás nyújtása Nagykovácsi Nagyközség közigazgatási területén**” tárgyban Nagykovácsi Nagyközség Önkormányzat által a Közbeszerzési Értesítőben 2015.07.03. napján 11370/2015. iktatószámon megjelent hirdetménnyel megindított közbeszerzési eljárást **eredményesnek nyilvánítja;**
2. a Közbeszerzési Bírálóbizottság javaslata szerint az **FH Gasztro Kft**. ajánlattevő ajánlatát **érvénytelenné nyilvánítja** a Kbt. 74.§ (1) bekezdés e) pontja értelmében;
3. a Közbeszerzési Bírálóbizottság javaslata szerint az **ELAMEN Zrt.** ajánlattevő ajánlatát **érvényesnek nyilvánítja**;
4. a Közbeszerzési Bíráló Bizottság javaslata szerint, a legalacsonyabb összegű ellenszolgáltatást tartalmazó érvényes ajánlatot tevő**ELAMEN Zrt.-t nyertesként hirdeti ki.**

Felhatalmazza a Polgármestert a nyertes ajánlattevővel a szerződés megkötésére.

**Határidő:** 2015. szeptember 8.

**Felelős:** polgármester